Р Е П У Б Л И К А С Р Б И Ј А

#### ОПШТА БОЛНИЦА ПИРОТ

02-1654/1

26. jun 2013. god.

На основу члана 37. и 38. Статута Опште болнице Пирот и Закона о здравственој заштити Етички одбор Опште болнице Пирот, на седници одржаној дана 01.07.2013. године, донео је

##### ПОСЛОВНИК О РАДУ

##### *ЕТИЧКОГ ОДБОРА*

измењен одлукама Етичког одбора бр. 02-654/2 од 14.04.2022.год.

и бр. 02-845/2 од 27.04.2023.год.

**I. ОСНОВНЕ ОДРЕДБЕ**

***Члан 1.***

Пословником о раду Етичког одбора Опште болнице Пирот (у даљем тексту: Пословник), регулише се начин рада Етичког одбора Опште болнице Пирот (у даљем тексту: Етички одбор), а наорочито припремање и заказивање седница, ток и начин вођења седница, начин доношења одлука и вођења записника са седнице, као и друга питања од значаја за рад Етичког одбора.

***Члан 2.***

Одредбе овог Пословника су обавезне за све чланове Етичког одбора, као и за друге запослене и лица која присуствују седницама и учествују у раду Етичког одбора.

***Члан 3.***

Седницама Етичког одбора руководи председник, а у случају његове одсутности заменик председника.

Председник и заменик председника Етичког одбора бирају се из редова чланова Етичког одбора.

Предложени кандидат који на основу јавног гласања добије већину од присутног броја чланова Етичког одбора именује се за председника.

Избор заменика председника Етичког одбора врши се на исти начин, као и избор председника Етичког одбора.

Уколико се већина присутних чланова Етичког одбора изјасни да се гласање за избор председника и заменика председника Етичког одбора врши тајним гласањем, избор се може обавити и тајним гласањем.

***Члан 4.***

У раду седница Етичког одбора могу учествовати и друга позвана лица.

***Члан 5.***

За правилну примену одредаба овог Пословника старају се: председник, односно заменик председника Етичког одбора.

У вршењу своје функције, председник руководи радом Етичког одбора и врши друге послове утврђене Статутом и овим Пословником.

1. **РАД НА СЕДНИЦАМА ЕТИЧКОГ ОДБОРА**

***Члан 6.***

Етички одбор је стручно тело које прати пружање и спровођење здравствене заштите на начелима професионалне етике. Етички одбор сачињава 5 чланова, које именује директор Опште болнице на предлог Стручног савета.

***Члан 7.***

Задаци Етичког одбора су:

1) прати и анализира примену начела професионалне етике у обављању здравствене делатности и предлаже мере за њихово унапређење;

2) прати и анализира спровођење кодекса понашања запослених у здравственој установи и предлаже мере за њихово унапређење;

3) даје сагласност за спровођење научних истраживања у области здравства, медицинских истраживања, истраживања у области јавног здравља, као и да прати њихово спровођење;

4) даје сагласност за узимање људских органа, ћелија и ткива од живог даваоца, односно умрлог лица, у складу са законом и даје мишљење о етичким и другим питањима у поступку пресађивања, односно примене ћелија и ткива;

5) разматра етичка питања и доноси одлуке у вези са узимањем делова људског тела у научно-наставне сврхе, у складу са законом;

6) разматра етичка питања у вези са применом мера за лечење неплодности поступцима биомедицински потпомогнутог оплођења, у складу са законом;

7) прати, анализира и даје мишљења о етичности односа здравствених радника, здравствених сарадника и пацијената;

8) прати, анализира и даје мишљења о примени начела професионалне етике у превенцији, дијагностици, лечењу, здравственој нези, рехабилитацији, истраживању, као и о увођењу нових здравствених технологија;

9) доприноси унапређењу примене начела професионалне етике у обављању здравствене делатности и развијању партнерског односа здравствених радника, здравствених сарадника и пацијената;

10) врши саветодавну функцију и разматра и друга етичка питања у обављању делатности здравствене установе;

11) сарађује са етичким одбором надлежне коморе;

12) давање савета и смерница у вези са спречавањем сукоба интереса и корупције;

13) идентификовање и смањење ризика за настанак сукоба интереса и корупције;

14) обуку и подизање свести запослених о спречавању сукоба интереса и корупције;

15) давање мишЉења у случајевима сумње на сукоб интереса и корупцију;

16) предузимање мера неопходних за заштиту лица која су пружила информације о случајевима сукоба интереса и корупције.

***Члан 7а.***

О сумњи на сукоб интереса, Етички одбор Опште болнице одмах обавештава директора Опште болнице ради покретања дисциплинског поступка, као и надлежну комору здравствених радника.

Етички одбор Опште болнице подноси надзорном одбору Опште болнице извештаје о свом раду у вези са спречавањем сукоба интереса најмање два пута годишње.

**1. Припремање и сазивање седница Етичког одбора**

***Члан 8.***

Седнице Етичког одбора припрема и сазива председник, односно заменик председника, самоиницијативно или на иницијативу директора или председника Управног одбора.

***Члан 9.***

Писмени позив који садржи дан, време и место одржавања седнице, као и предлог дневног реда, мора бити достављен свим члановима и осталим позваним лицима најкасније 3 дана пре дана одређеног за седницу.

У хитним случајевима седница Етичког одбора се може сазвати у року краћем од 3 дана, с тим што би се у овим случајевима предлог дневног реда изнео на седници.

У изузетно хитним случајевима седница Етичког одбора може се одржати и консултацијом чланова Етичког одбора телефонским путем, с тим да се информације и образложења о донетим одлукама морају поднети на првој наредној седнци Етичког одбора.

***Члан 10.***

Свако питање из делокруга Етичког одбора износи се по правилу непосредно на седници ради расправљања и одлучивања.

***Члан 11.***

Право учешћа у раду и одлучивању на седницама Етичког одбора имају сви чланови Етичког одбора.

Право присуствовања и учествовања у раду Етичког одбора, али без права одлучивања имају сви позвани.

###### 2. Дневни ред седнице, ток и начин рада

***Члан 12.***

Дневни ред седнице Етичког одбора предлаже председник, а у случају његове одсустности заменик председника.

***Члан 13.***

Сваки члан Етичког одбора и директор Опште болнице на почетку седнице може предложити уношење у дневни ред појединачних питања, али је дужан образложити хитност истог, те ако га прихвати већина од укупног броја присутних чланова, Етички одбор доноси одлуку о усвајању дневног реда.

Дневни ред је усвојен уколико се за исти изјасни већина од укупног броја присутних чланова Етичког одбора.

***Члан 14.***

По отварању седнице председник утврђује да ли седници присуствује довољан број чланова за пуноважно одлучивање.

Етички одбор може расправљати и пуноважно одлучивати о питањима из свог делокруга, ако на седници присуствује већина чланова у односу на укупан број чланова Етичког одбора.

У случају да седници не присуствује довољан број чланова за одлучивање, седница се одлаже и друга заказује усмено. У том случају се одсутним члановима доставља писмено обавештење о термину одржавања седнице.

***Члан 15.***

Сваки члан Етичког одбора има право да стави примедбе на Извод из записника са претходне седнице. О основаности стављене примедбе одлучјује се одмах на седници.

Стављене и усвојене примедбе уносе се у записник текуће седнице.

Ако не буде примедби на Извод из записника са претходне седнице констатује се да је Извод из записника усвојен без примедби.

***Члан 16.***

Пошто је дневни ред утврђен прелази се на рад према усвојеним тачкама дневног реда.

Расправљање о појединим питањима дневног реда почиње излагање одређеног известиоца ако је то потребно.

Известиоци су по правилу, директор Опште болнице, помоћници директора, или лица која они одреде, а звисно од питања која су на дневном реду седнице.

***Члан 17.***

Нико не може на седници Етичког одбора дискутовати пре него што затражи и добије реч од председника, односно председавајућег.

Етички одбор може одлучити да се трајање појединачних дискусија ограничи. У том случају, истеком утврђеног времена дискутанту се одузима реч.

По одобрењу председника у дискусији могу учестовати и лица која нису чланови Етичког одбора уколико би њихова дискусија допринела правилном решењу конкретног питања о коме се расправља.

***Члан 18.***

Етички одбор доноси одлуке гласањем.

Гласање је јавно и врши се дизањем руку или појединачним изјашњавањем.

Гласање дизањем руку врши се на тај начин што председник позива чланове да се прво изјасне ко је „ЗА“, а ко је „ПРОТИВ“ предлога и на крају ко се „УЗДРЖАВА“ од гласања.

Одлука је изгласана када је гласала „ЗА“ или „ПРОТИВ“ већина од укупног броја чланова Етичког одбора.

Ако број гласова „ЗА“ и „ПРОТИВ“ буде подједнак, гласање се понавља, а уколико се ни поновним гласањем не донесе одлука на истој седници се не може решавати по том питању.

***Члан 19.***

На предлог председавајућег или другог члана Етичког одбора може се донети одлука о тајном гласању, када чланови Етичког одбора гласају путем гласачких листића.

По извршеном гласању председавајући утврђују резултате гласања и на основу истих објављује да ли је предлог усвојен или одбијен.

Предлог је усвојен ако је већина од броја присутних чланова Етичког одбора гласала за њега.

Резултати гласања уносе се у записник, а гласачки листићи чувају се уз записник као трајни документ.

***Члан 20.***

Седнице Етичког одбора трају док се усвојени дневни ред не исцрпе.

Седницу закључује председник Етичког одбора, пошто утврди да је дневни ред исцрпљен.

**III. ЗАПИСНИЦИ СА СЕДНИЦА ЕТИЧКОГ ОДБОРА**

***Члан 21.***

На свакој седници Етичког одбора води се записник о току и раду Етичког одбора у посебној укоричаној свесци који потписује председник и записничар.

Записник са свим прилозима сређује се по реду одржавања седница и чува као трајни документ.

Стручне, административно правне послове у раду Етичког одбора води стручна служба Опште болнице.

***Члан 22.***

Након одржане седнице Етичког одбора, сачињава се Извод из записника са одржане седнице.

***Члан 23.***

Оверен Извод из записника са седнице Етичког одбора доставља се председнику и члановима Етичког одбора, директору Опште болнице и другим радницима и службама које су дужне да спроведу одлуке Етичког одбора.

***Члан 24.***

Све одлуке које доноси Етички одбор потписује председник Етичког одбора, а решења донета на основу одлука Етичког одбора потписује директор Опште болнице или други овлашћени радник.

**IV. ПРЕЛАЗНЕ И ЗАВРШНЕ ОДРЕДБЕ**

***Члан 25.***

Овај Пословник се усваја од стране Етичког одбора у складу са Статутом Опште болнице.

Измене и допуне овог Пословника врше се на начин и по поступку предвиђеном за његово доношење.

***Члан 26.***

Овај Пословник ступа на снагу осмог дана по његовом објављивању на огласној табли Опште болнице, од ког дана се и примењује.

ПРЕДСЕДНИК ЕТИЧКОГ ОДБОРА